സഹകരണത്തട്ടിപ്പ് തടയാന് നടപടി: ഓഡിറ്റ് സംവിധാനം പരിഷ്കരിക്കും പരിശോധനയ്ക്ക് മൂന്നംഗ സമിതി തിരുവനന്തപുരം: കരുവന്നൂര് സഹകരണ ബാങ്കിലേതിനു സമാനമായ തട്ടിപ്പുകള് ആവര്ത്തിക്കാതിരിക്കാന് സഹകരണ സംഘങ്ങളിലെ ഓഡിറ്റ് സംവിധാനത്തില് മാറ്റം വരുത്തുന്നു. ഡെപ്യൂട്ടി അക്കൗണ്ടന്റ് ജനറല് തസ്തികയിലുള്ള ഉദ്യോഗസ്ഥന്റെ നേതൃത്വത്തിലുള്ള മൂന്നംഗ സമിതിയായിരിക്കും ഓഡിറ്റ് നടത്തുക. ഇതിനൊപ്പം വിജിലന്സ് സംവിധാനം ശക്തിപ്പെടുത്തും. ഭാവിയില് കോഓപ്പറേറ്റീവ് ഓഡിറ്റ് മോണിറ്ററിംങ് ഇന്ഫര്മേഷന് സിസ്റ്റം നടപ്പാക്കുമെന്നും സഹകരണമന്ത്രി വി.എന്. വാസവന് അറിയിച്ചു.സംസ്ഥാനത്തെ സഹകരണ ബാങ്ക് പ്രസിഡന്റുമാരുമായി നടത്തിയ ഓണ്ലൈന് ആശയവിനിമയത്തിനു ശേഷമാണ് മന്ത്രി ഇക്കാര്യം അറിയിച്ചത്. ഓഡിറ്റ് നടത്താന് ഡെപ്യൂട്ടി അക്കൗണ്ടന്റ് ജനറല് റാങ്കിലുള്ള ഉദ്യോഗസ്ഥരുടെ സേവനം ലഭ്യമാക്കണമെന്ന് അക്കൗണ്ടന്റ് ജനറലിനോട് ചീഫ് സെക്രട്ടറി അഭ്യര്ഥിച്ചിട്ടുണ്ട്. ഇവരെ സഹകരണ വകുപ്പിലെ ഉദ്യോഗസ്ഥര് സഹായിക്കും. നിലവില് ഡിവൈ.എസ്.പിമാരാണ് റീജണല് വിജിലന്സ് ഉദ്യോഗസ്ഥരായുള്ളത്. ഇതിനു പകരം എസ്.പി. റാങ്കിലുള്ള ഉദ്യോഗസ്ഥരെ നിയോഗിക്കും. ഡെപ്യൂട്ടി അക്കൗണ്ടന്റ് ജനറല് റാങ്കിലുള്ള ഉദ്യോഗസ്ഥന്റെ നേതൃത്തിലുള്ള മൂന്നംഗ സമിതിയായിരിക്കും ഓഡിറ്റ് നടത്തുക. ഭാവിയില് കോഓപ്പറേറ്റീവ് ഓഡിറ്റ് മോണിറ്ററിംങ് ഇന്ഫര്മേഷന് സിസ്റ്റം നിലവില് വരും. പ്രാഥമിക കാര്ഷിക സഹകരണ സംഘങ്ങളുടെ ഐടി സംയോജനം ഉറപ്പാക്കാന് തീരുമാനിച്ചതായും മന്ത്രി പറഞ്ഞു.കരുവന്നൂര് സഹകരണ സംഘവുമായി ബന്ധപ്പെട്ട് ഉയര്ന്ന ക്രമക്കേടുകളില് ശക്തമായ നടപടി സ്വീകരിച്ചു മുഴുവന് കുറ്റവാളികളെയും നിയമത്തിനു മുന്നില് കൊണ്ടുവരും. നിക്ഷേപകര്ക്ക് അവരുടെ പണം നഷ്ടപ്പെടാതിരിക്കാന് ഒരു പാക്കേജ് തന്നെ സൃഷ്ടിക്കും. കണ്സ്യൂമര്ഫെഡ് ഓണം വിപണിക്കു സമാനമായ വിപണികള് പ്രാദേശികതലത്തില് ആരംഭിക്കാന് സഹകരണ സംഘങ്ങള്ക്കു മന്ത്രി നിര്ദേശം നല്കി.ഡിജിറ്റല് വിദ്യാഭ്യാസത്തിന് പലിശരഹിത വായ്പ നല്കുന്ന വിദ്യാതരംഗിണി വായ്പാ പദ്ധതി കാര്യക്ഷമമാക്കും. ഓണത്തിനു മുമ്ബ് കെ.എസ്.ആര്.ടി.സി. പെന്ഷന് നല്കും. ക്ഷേമപെന്ഷനുകളുടെ വിതരണം ഓണത്തിനു മുമ്ബ് പൂര്ത്തിയാക്കുമെന്നും മന്ത്രി വി.എന്. വാസവന് പറഞ്ഞു.